Diari Oficial de la Generalitat Valenciana


Sumari del DOGV 9535, del 16-02-2023 (2023/1514)

Extracte de la Resolució de 27 de gener de 2023, del vicerectorat d'Innovació i Transferència de la Universitat de València per la qual es convoquen els premis ConTD Hub de la Universitat de València per a estudiants de grau, màster i doctorat oficials de la Universitat de València del curs 2022-2023.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9535

Data del DOGV
:   16-02-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/1514


Data del document
:   27-01-2023

Organisme emissor
:   Universitat de València

Tipus de document
:   Extracte

Descriptors 

:   * Universitat de València
    * distinció honorífica

Extracte de la Resolució de 27 de gener de 2023, del vicerectorat d'Innovació i Transferència de la Universitat de València per la qual es convoquen els premis ConTD Hub de la Universitat de València per a estudiants de grau, màster i doctorat oficials de la Universitat de València del curs 2022-2023. [2023/1514]  
  
BDNS (identif.): 674502.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/674502)  
  
Primer. Beneficiaris  
Estudiantat de grau, màster oficial i doctorat de la Universitat de València matriculat en centres propis en el curs acadèmic 2022-2023.  
  
  
Segon. Objecte  
El vicerectorat d'Innovació i Transferència convoca 20 places per a participar en el programa formatiu i optar als 4 premis de la primera edició del programa 'ConTD Hub de creativitat i indústria audiovisual', amb l'objectiu d'aplegar personal amb talent audiovisual i brindar l'oportunitat als participants en els premis d'adquirir formació per a generar idees de negoci innovadores i concebre projectes d'emprenedoria en l'àmbit de les indústries culturals, adquirir noves experiències i establir contactes a través de la seua participació en activitats formatives específiques en competències d'emprenedoria.  
  
  
Tercer. Bases reguladores  
La convocatòria està publicada en la URL:  
https://links.uv.es/uvempren/ConTDHub\_val  
  
Quarta. Quantia  
Aquesta convocatòria consisteix en 20 places per a participar en activitats formatives específiques que permeten a les persones participants generar i dissenyar una idea de negoci innovadora de triple impacte en el sector audiovisual.  
S'atorgaran quatre premis ConTDHub de 450euros per a les millors idees de negoci en l'àmbit de les indústries culturals.  
La Universitat de València aportarà per al finançament d'aquest programa fins a un màxim de 1.800 euros amb càrrec al capítol IV de la classificació econòmica de la despesa, orgànica 6758790127 i específica 34389125 del pressupost per a l'exercici 2023 de la Universitat de València, destinats a sufragar els premis ConTD Hub previstos en aquesta convocatòria.  
  
Cinqué. Termini de presentació de sol·licituds  
El termini de presentació de sol·licituds comença l'endemà de la publicació de l'extracte d'aquesta convocatòria en el Diari Oficial de la Generalitat Valenciana i acaba el 22 de febrer de 2023.  
  
València, 27 de gener de 2023.- La vicerectora d'Innovació i Transferència (per delegació de la rectora, DOGV 30.05.2022), Rosa María Donat Beneito